
Parlamentul  României

Camera  Deputaţilor

Comisia pentru industrii si servicii
                                                                                             Bucureşti, 27.08.2001

                                                                                               Nr.6/XVIII/3
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU

· 

Vă înaintăm, alăturat, Raportul asupra proiectului de Lege pentru  aprobarea Ordonanţei Guvernului nr.88/2000 privind finanţarea centrelor de consultanţă şi informare a consumatorilor.

· 

Proiectul de lege a fost adoptat de Senat în şedinţa din 14 noiembrie 2000.

· 

La întocmirea raportului, comisia a avut în vedere:

· avizul Consiliului Legislativ;

· punctul de vedere al Autorităţii Naţionale pentru Protecţia Consumatorilor;

· punctul de vedere al Ministerului Finanţelor Publice.

    PREŞEDINTE,               
              SECRETAR,                                 



      István Antal                                      Aurelia Vasile

Parlamentul  României

Camera  Deputaţilor

Comisia pentru industrii si servicii
Bucureşti, 27.08.2001

                                                                                              Nr.6/XVIII/3
RAPORT

asupra proiectului de Lege pentru  aprobarea Ordonanţei Guvernului nr.88/2000 privind finanţarea centrelor de consulatanţă şi informare a consumatorilor


În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond cu proiectul de Lege pentru  aprobarea Ordonanţei Guvernului nr.88/2000 privind finanţarea centrelor de consulatanţă şi informare a consumatorilor, trimis cu adresa nr.619 din 8 ianuarie 2001.



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a examinat proiectul de lege în şedinţa din 4 iulie 2001 şi a hotărât în unanimitate să propună plenului Camerei Deputaţilor respingerea acestui act normativ.



Motivul respingerii este faptul că amendamentele admise de comisie la acest act normativ sunt preluate în totalitate în Raportul asupra proiectului de Lege pentru aprobarea Ordonanţei Guvernului nr.58/2000 privind modificarea şi completarea Ordonanţei Guvernului nr.21/1992 privind protecţia consumatorilor.



În raport de obiectul şi conţinutul său, proiectul de lege face parte din categoria legilor ordinare.

                   PREŞEDINTE,               

                 SECRETAR,                                 

                     István Antal                                             Aurelia Vasile

Expert,

Silvia Vlăsceanu

